దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఆది ‘బుర్రకథ’ ప్రారంభం.. దర్శకుడిగా మరో రచయిత!
ప్రముఖ నటుడు సాయికుమార్ తనయుడు ఆది హీరోగా పరిచయమై సుమారు ఏడేళ్లు అవుతోంది. ఇప్పటి వరకు మొత్తం 10 సినిమాలు చేశాడు. నటుడిగా మంచి గుర్తింపు వచ్చినా హీరోగా మాత్రం నిలదొక్కుకోలేకపోతున్నాడు.
Samayam Telugu | Updated:
Aug 17, 2018, 01:00PM IST
ప్రముఖ నటుడు సాయికుమార్ తనయుడు ఆది హీరోగా పరిచయమై సుమారు ఏడేళ్లు అవుతోంది. ఇప్పటి వరకు మొత్తం 10 సినిమాలు చేశాడు. నటుడిగా మంచి గుర్తింపు వచ్చినా హీరోగా మాత్రం నిలదొక్కుకోలేకపోతున్నాడు. దీంతో ఎలాగైనా హిట్టు కొట్టి హీరోగా ఇమేజ్ సంపాదించాలని ఈ యువ నటుడు చూస్తున్నాడు. ఈ ఏడాది ఇప్పటికే రెండు చిత్రాలు అంగీకరించిన ఆది.. మూడో చిత్రాన్ని కూడా ఒకే చేశాడు. రచయితగా మంచి పేరు సంపాదించుకున్న డైమండ్ రత్నబాబు దర్శకుడిగా పరిచయమవుతున్న చిత్రంలో ఆది హీరోగా నటిస్తున్నాడు. ‘బుర్రకథ’ అనే టైటిల్‌ను ఖరారు చేశారు. దీపాల ఆర్ట్స్ పతాకంపై హెచ్‌కె శ్రీకాంత్ దీపాల నిర్మిస్తున్న ఈ చిత్ర ప్రారంభోత్సవం శుక్రవారం హైదరాబాద్‌లో జరిగింది.
తెలుగులో ప్రముఖ రచయితలు పరుచూరి గోపాలకృష్ణ , శివ శక్తి దత్తా చిత్ర ప్రారంభోత్సవంలో ముఖ్య అతిథులుగా హాజరయ్యారు. తొలి సన్నివేశానికి పరుచూరి క్లాప్‌ కొట్టగా.. శివ శక్తి దత్తా కెమెరా స్విచ్ ఆన్ చేసారు. ఈ సందర్భంగా చిత్ర దర్శకుడు డైమండ్ రత్న బాబు మాట్లాడుతూ.. తన తోటి రచయితలు, పెద్దలు ఈ సినిమా ప్రారంభోత్సవానికి వచ్చి తనను ఆశీర్వదించినందుకు చాలా సంతోషంగా ఉందని అన్నారు. ‘నాకు మంచి సాంకేతిక విభాగాన్ని ఇచ్చి ప్రోత్సహించిన నిర్మాతకు కృతజ్ఞతలు. కథ చెప్పిన వెంటనే సినిమాని ఓకే చేసి నాపై నమ్మకం ఉంచిన హీరో ఆది సాయి కుమార్‌కి కృతజ్ఞతలు. ఈ సినిమా ద్వారా స్క్రీన్ ప్లే రైటర్స్‌ని పరిచయం చేస్తున్నాను. వారికి ఈ సినిమా మంచి పేరు తేవాలని కోరుకుంటున్నాను’ అన్నారు.